Viimane vahipost

"Viimane vahipost" on 2023. aasta märtsis esilinastunud Eesti, Suurbritannia ja Saksamaa koostööfilm. 

 Filmist 
Filmi tegevus viib meid lähitulevikku (aastasse 2063), kus inimkonna mõtlematu tegutsemine on kaasa toonud drastilise kliimamuutuse ja ookeanide veetase on katastroofiliselt tõusnud. Maailma on jäänud vaid kaks suuremat kontinenti. Neli sõdurit on keset ookeani asuval valvepostil, et jälgida vaenlase võimalikku rünnakuüritust ja kanda hoolt tornis asuva tuumarelva eest. Sõdurid on lõpetamas kaks aastat kestnud rutiinset valvekorda ning ootavad vahetusmeeskonda, mis on viibinud üle kolme kuu. Kui lootusetult hilinenud vahetuslaev lõpuks ilmub, on see tühi – asendusmeeskonda ei ole pardal, laev on triivinud. Üritades aru saada, mis juhtus laeva ja selle meeskonnaga, otsitakse asjatult sidet kodubaasiga. Meeskond on ülejäänud maailmast täielikult ära lõigatud. Tekib idee, et pool meeskonnast läheks saabunud laevaga kodubaasi. Kuid seersant Hendrichs hävitab millegipärast laeva. Teades, et mitte keegi ei tule neile appi, kasvavad umbusaldus kõige vastu ja kahtlused üksteise suhtes. Baines, Sullivan, Cassidy ja Hendrichs püüavad ebakindlas olukorras kuidagi hakkama saada ja lahendusi leida. Suhted lähevad keerukamaks ning muutuvad dramaatilisteks, kui selguvad varem teadmata olnud ekstreemsed asjaolud meeskonnaliikmete olemuse ning asendusmeeskonna saatuse kohta. 

Filmi võtted toimusid Hundipea sadamas, Tallinna Linnahallis, Meeruse sadamas ja Noblessneri piirkonna renoveerimata hoones.Viimane vahipost. Eesti filmi andmebaas (märksõnad), vaadatud 5. aprill 2024.

 Osatäitjad  
 Cassidy – Kate Bosworth
 Sullivan – Lucien Laviscount
 Baines – Martin McCann
 Hendrichs – Thomas Kretschmann
 mereväe seersant – Ben Pullen
 mereväe kapral – Karin Tammaru
 mereväelane – Jan Erik Ehrenberg
 mereväelane – Monica Tuvi

 Esilinastused, vaatajad 
pisi|Filmi võttekoht Tallinnas Noblessneri kvartalis
 15. märts 2023, Tallinn
 17. märts 2023, kinodes üle Eesti
 Esimese nädalaga oli filmil 5285 kinokülastust, esimese kuuga 17 617 kinokülastust.

 Nominatsioon, auhind 
 nominatsioon: EFTA – Eesti filmi- ja teleauhinnad, 2024, Helirežissööri ja filmikunstniku kategoorias.
 auhind: HÖFF Haapsalu õudus- ja fantaasiafilmide festival, 2023, parima ulmefilmi auhind Navigaator Pirx.Parim Eesti žanrifilm on "Lapsmasin" hoff.ee/uudis, 30. aprill 2023
 osalemine: Shanghai filmifestival, 2023.
 nominatsioon: Briti National Film Academy, 2023, parima draamafilm, parima naispeaosa (Kate Bosworth), parima meespeaosa (Lucien Laviscount), parim triller, parim action-film."Viimane vahipost" kandideerib viiele Briti National Film Academy auhinnale. kultuur.err.ee, 7. juuni 2023. 

 Viited 

 Välislingid 
Tanel Toomi uus film "Viimane vahipost". Youtube. Täistund.
Viimane vahipost. IMDb.
Peeter Kormašov. Tanel Toom oma uuest filmist: See on lugu inimkonna lollusest ja hullusest. Areen, 11. märts 2023.
Kaspar Viilup. "Viimane vahipost" on painajalikult ajakajaline düstoopia Sirp, 17. märts 2023.
Tiina Kruus. Ivo Felt: Tammsaare ja „Tenet“ olid „Viimase vahiposti“ kõrval kui lapselalin. Eesti Päevaleht, 18. märts 2023.

Kategooria:Suurbritannia filmid
Kategooria:Eesti filmid
Kategooria:Saksamaa filmid
Kategooria:2023. aasta filmid
Kategooria:Ulmefilmid
Kategooria:Eesti ulmefilmid
Kategooria:Eesti põnevusfilmid